Pompierii clujeni au intervenit, sâmbătă, pentru stingerea unui incendiu care a cuprins o bucătărie de vară din localitatea Sucutard, comuna Geaca.
"Pompierii din cadrul Detașamentului Dej intervin în aceste momente pentru a stinge un incendiu care se manifestă la o bucatărie de vară în localitatea Sucutard, comuna Geaca. Până la ora acutuală, nu sunt persoane care să solicite îngrijiri medicale. Intervine la fața locului echipajul de la Punctul de Lucru Mociu. Inițial, au fost alertate și forțele de la Punctul de Lucru Gherla, însă autospeciala se va întoarce la subunitate.", au informat reprezentanții ISU Cluj.
O femeie de aproximativ 70 de ani, care a suferit un atac de panică, a fost evaluată de un echipaj SMURD, dar a refuzat transportul la spital.
"O femeie care a suferit cel mai probabil un atac de panică este evaluată de către paramedicii SMURD. (…) Femeia de aproximativ 70 de ani a refuzat transportul la spital, iar pompierii au finalizat intervenția. Incendiul a distrus bucătăria de vară, pe o suprafață de 20 de mp. Cel mai probabil, flăcările au pornit de la jarul dintr-un cuptor, depozitat în apropierea materialelor combustibile.", a informat sursa citată.